armvectores/hy_wikipedia_2023 huggingface dataset:
Գյոսնան

Գյոսնան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աշոտ Զոհրաբյան

Աշոտ Պատվականի Զոհրաբյան (հունվարի 29, 1945(1945-01-29), Երևան, Հայկական ԽՍՀ, ԽՍՀՄ - հունվարի 23, 2023(2023-01-23), Երևան, Հայաստան), հայ կոմպոզիտոր, ՀՀ արվեստի վաստակավոր գործիչ (2012): Պրոֆեսոր։


== Կենսագրություն ==
Աշոտ Զոհրաբյանը ծնվել է 1945 թվականի հունվարի 29-ին, Երևանում։ Ավարտել է Երևանի Ռոմանոս Մելիքյանի անվան երաժշտական ուսումարանը, 1967-1972 թվականներին սովորել է Կոմիտասի անվան պետական կոնսերվատորիայում` Գրիգոր Եղիազարյանի ստեղծագործական դասարանում։ 1972–2008 թվականներին դասավանդել է Երևանի Ա. Բաբաջանյանի անվան երաժշտական մանկավարժական ուսումարանում, այնուհետև՝ 1992 թվականից, կոնսերվատորիայում` նախ որպես գործիքների և երաժշտության տեսության դասախոս, ապա կոմպոզիցիայի պրոֆեսոր։
Գրել է «Խաղերի բումերանգ» լարային կվարտետը, սոնատներ՝ դաշնամուրի, նաև թավջութակի և դաշնամուրի, «Սերենադ»՝ 13 մենակատարի, «Parable»՝ 13 մենակատարի, «Էլեգիա»՝ կամերային լարային նվագախմբի, «Նվիրում Մեծարենցին»՝ կամեր. նվագախմբի, ֆլեյտայի, 2 հոբոյի, 2 եղջերափողի, «Shant matinale»՝ փողային կվինտետի, «Ritual»՝ 3 ֆլեյտայի, 4 գիշերերգ՝ սոպրանոյի և դաշնամուրի, «Knots»՝ երգեհոնի, «An der knaber Elis»՝ ձայնի, դաշնամուրի, թավջութակի և կլառնետի, կոնցերտ՝ ջութակի և լարային նվագախմբի համար, № 1 «Նարցիս» և № 2 լարային կվարտետները, «Նովելետ» դաշնամուրային կվինտետը և այլ գործեր։
Նրա երաժշտությունը կատարվել է աշխարհի տարբեր երկրներում՝ Ռուսաստանում, Ադրբեջանում, Ուկրաինայում, Բելառուսում, Ֆրանսիայում, Գերմանիայում, Շվեյցարիայում, Թուրքիայում, ԱՄՆ-ում։


== Մրցանակներ և պարգևներ ==
Արամ Խաչատրյանի անվան մրցանակի դափնեկիր,
Համաշխարհային հայկական կոնգրեսի մրցանակաբաշխության դափնեկիր,
ՀՀ մշակույթի նախարարության ոսկե մեդալ (2017),
ՀՀ արվեստի վաստակավոր գործիչ (2012)։


== Ծանոթագրություններ ==


== Արտաքին հղումներ ==
Աշոտ Զոհրաբյանի մասին Classical Archives կայքում
Աշոտ Զոհրաբյան Archived 2017-07-06 at the Wayback Machine.
Ashot Zohrabyan - Hommage a Metsarents (Symphony) (1980)
ԱՄՆ գեղասահքի փառքի սրահ

ԱՄՆ գեղասահքի փառքի սրահ, գեղասահքի սպորտային պահոց, որտեղ մեծարվում են  այս մարզաձևի պատմության մեջ լավագույն մարզիկները։ Գեղասահքի փառքի սրահում հայտնվելը համարվում է ամերիկացի գեղասահորդի բարձրագույն նվաճումը։ Այն հիմնադրվել է 1976 թվականին, գտնվում է Կոլորադոյ նահանգի Սփրինգս քաղաքի Համաշխարհային գեղասահքի փառքի սրահում։


== Անդամագիրներ ==
2011 թվականին բոլոր ցուցակագրվածները զոհվել են 1961 թվականին Բրյուսել քաղաքի մոտ տեղի ունեցած Սաբենա ավիաընկերությանը պատկանող Boeing 707 ինքնաթիռի ավիավթարից, որը համարվում է գեղասահքի պատմության մեջ ամենաողբերգական իրադարձությունը։ Ավիավթաարի հիսուներորդ տարելիցի առիթով նրանց հետմահու արժանացրել են մեծարանքի՝ ընդգրկելով փառքի սրահում։ 


== Ծանոթագրություններ ==


== Արտաքին հղումներ ==
Congratulations to the U.S. Hall of Fame Class of 2010 Archived 2010-07-18 at the Wayback Machine. webpage. World Figure Skating Museum and Hall of Fame website. Retrieved 2010-08-09.
Hall of Fame Members: United States Hall of Fame webpage. World Figure Skating Museum and Hall of Fame website. Retrieved 2010-08-09.
Home webpage. World Figure Skating Museum and Hall of Fame website. Retrieved 2010-08-09.
Visit webpage. World Figure Skating Museum and Hall of Fame website. Retrieved 2010-08-09.
Archives webpage. World Figure Skating Museum and Hall of Fame website. Retrieved 2010-08-09.
Board of Trustees members and Advisory Council members webpage. World Figure Skating Museum and Hall of Fame website. Retrieved 2010-08-09.
Բիսմարկի կղզեխումբ

Բիսմարկի կղզեխումբ (անգլ.՝ Bismarck Archipelago) (նախկինում՝ Նոր Բրիտանիա), Մելանեզիայի կղզեխմբերից մեկը Խաղաղ օվկիանոսում, գտնվում է Նոր Գվինեայից հյուսիս-արևելք։ Պապուա-Նոր Գվինեա պետության մաս։ Մակերեսը մոտ 49 700 կմ²։ Բնակչությունը՝ 472 000 մարդ (2000)։


== Աշխարհագրություն ==
Կազմված ե երկու մեծ կղզինեից (Նոր Բրիտանիա և Նոր Իռլանդիա), Ծովակալության կղզիներից և այլ, ավելի փոքր կղզիներից։
Խոշոր կղզիները լեռնոտ են (Նոր Բրիտանիա կղզու վրա առավելագույն բարձրությունը մոտ 2300 մ), փոքրերը՝ հրաբխային և մարջանային են, կան գործող հրաբուխներ։ Կղզիները ծածկված են խոնավ-արևադարձային անտառներով։


== Պատմություն ==
Հայտնաբերվել են 1616 թվականին հոլանդացի Վ. Սխաուտենի և Յ. Լեմերի կողմից, 1884 թվականին դարձել են գերմանական գաղութ և անվանվել են Օտտո ֆոն Բիսմարկի պատվին։
1943 թվականին, համաձայն ճապոնական հրամանատարության «Z» պլանի, այստեղով անցնում էր պաշտպանության գիծը։


== Բնակչություն ==
Էթնիկական կազմը՝ մելանեզիացիներ և պապուասներ։ Նշանակալի բնակավայրերը և նավահանգիստներն են՝ Ռաբաուլ (Նոր Բրիտանիա կղզի), Կավիենգ (Նոր Իռլանդիա կղզի), Լորենգաու (Ծովակալության կղզիներ)։


== Տնտեսություն ==
Աճեցվում է կոկոս, բանան, շաքարեղեգ, ծխախոտ, բամբակ։ Ձկնորսություն և մարգարիտների որս։


== Տես նաև ==
Միոկո (կղզի)
Ախտուբինսկի շրջան

Ախտուբինսկի շրջան (ռուս.՝ Ахтубинский муниципальный район), մունիցիպալ շրջան Ռուսաստանի Դաշնության Աստրախանի մարզում։
Ստեղծվել է 1975 թվականին։ Վարչական կենտրոնը՝ Ախտուբինսկ։


== Աշխարհագրություն ==
Շրջանի տարածքի մակերեսը կազմում է 7810 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 72494 մարդ։ Բնակչության խտությունը կազմում էր 9,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քանքանյան

Քանքանյան, հայկական ազգանուն։


== Ազգանունը կրողներ ==
Աղասի Գարեգինի Քանքանյան (1904-1999), քիմիկոս։
Արամազդ Պարգևի Քանքանյան (1959), ստոմատոլոգ։
Ժանվալժան Միհրանի Քանքանյան (1927), քանդակագործ։


== Գրական հերոսներ ==
Աշոտ Քանքանյան, Վարդգես Պետրոսյանի «Վերջին ուսուցիչը» վիպակի հերոսներից։


== Ծանոթագրություններ ==
Պոդստեպնոե (գյուղ, Ռեբրիխինսկի շրջան)

Անվան այլ կիրառումների համար տե՛ս՝ ՊոդստեպնոեՊոդստեպնոե (ռուս.՝ Подстепное), գյուղ Ռուսաստանի Ալթայի երկրամասի Ռեբրիխինսկի շրջանի կազմում։ Պոդստեպնովսկի գյուղական խորհրդի միակ բնակավայրն է։


== Աշխարհագրություն ==
Գտնվում է Ռեբրիխա գյուղից 20 կմ հարավ-արևմուտք և Բառնաուլից 120 կմ հեռավորության վրա, ձգվում է 5 կմ երկարությամբ Կասմալինսկի երիզավոր անտառի հյուսիսային կողմով։ Արևելյան ծայրամասի մոտ գտնվում է Պանովո գյուղը։ Գյուղի հարավային մասում գտնվում է Պոդստեպնոե լիճը (Կասմալա գետի ավազան)։
Պավլովսկ-Մամոնտովո մայրուղին անցնում է հյուսիսային ծայրամասով։ Մոտակա երկաթուղին՝ Պանովո հանգույցը (Բառնաուլ-Կուլունդա գծի վրա), գտնվում է գյուղից 4-5 կմ հյուսիս-արևելք։


== Բնակչություն ==
Պոդսեպնոե գյուղի բնակչությունը 2009 թվականին կազմել է 981 մարդ, 2010 թվականին՝ 974 մարդ, 2016 թվականին՝ 871 մարդ, 2020 թվականին՝ 815 մարդ, 2021 թվականին՝ 784 մարդ։ 


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իզոլա դել Լիրի

Իզոլա դել Լիրի (իտալերեն՝ Isola del Liri), քաղաք Իտալիայում, գտնվում է Լացիո շրջանում, պրովինցիա Ֆրոզինոնեյում։ Բնակչությունը կազմում է 11890 մարդ, խտությունը կազմում է 743 մարդ/կմ²։ Տարածքը կազմում է 16 կմ²։ Փոստային ինդեքս՝ 03036։ Հեռախոսսյին կոդ՝ 0776։
Քաղաքի հովանավորն է Սուրբ Կույս Մարիամը։ Տոնը նշվում է դեկտեմբերի 10-ին։ Հուլիսի երկրորդ կիրակի օրը նշվում է Տիրոջ կենսատու Խաչի հիշատակը։


== Քույր քաղաքներ ==
 Նյու Օռլեանս, 1997 թվական–ից


== Ծանոթագրություններ ==


== Պատկերասրահ ==
Պերդաժուս

Պերդաժուս,Պերդակսիուս(իտալերեն՝ Perdaxius [perˈdaʒus]),-կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչությունը կազմում է 1465 մարդ (2008 թվականի տվյալներով), բնակչության խտությունը կազմում է 50 մարդ/կմ²։ Զբաղեցնում է 38 կմ² մակերես տարածք։
Փոստային ինդեքսն է՝ 9010։ Հեռախոսային կոդը՝ 0781։


== Ժողովրդագրություն ==
Բնակչության փոփոխություն։


== Կոմունային վարչակազմ ==
Հեռախոսահամար՝ 0781 952007
Էլեկտրոնային փոստ՝ comunediperdaxius@cert.legalmail.it
Պաշտոնական կայք՝ http://www.comune.perdaxius.ca.it/ Archived 2009-05-25 at the Wayback Machine.


== Արտաքին հղումներ ==
http://www.comune.perdaxius.ca.it/ Archived 2009-05-25 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շեկսնայի շրջան

Շեկսնայի շրջան (ռուս.՝ Шекснинский район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1965 թվականին։ Վարչական կենտրոնը՝ Շեկսնա։


== Աշխարհագրություն ==
Շրջանի տարածքի մակերեսը կազմում է 2528 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 35194 մարդ։ Բնակչության խտությունը կազմում էր 13,92 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պրոտագոնիստ

Պրոտագոնիստ (հունարեն՝ πρωταγωνιστής: πρώτος՝ «առաջին» և αγωνίζομαι՝ «մրցում եմ», αγωνιστής՝ «մարտիկ»), ստեղծագործության գլխավոր հերոս, գլխավոր գործող անձ, դերասան, որը խաղում է գլխավոր դերում։
Պրոտագոնիստը պատմության կենտրոնում է, նա պիտի կատարի կարևոր ու դժվար ընտրությունները և դեմ առնի այդ ընտրությունների հետևանքներին։ Պրոտագոնիստը պիտի պատմությունը առաջ տանի։ Եթե պատմվածքը ունի ենթասյուժե կամ բաղկացած է մի քանի պատմություններից, ապա ամեն պատմությունը ունի իր պրոտագոնիստը։
Պրոտագոնիստ բառը մասնավորապես օգտագործվում է դրամաներում, վեպերում, օպերաներում, համակարգչային խաղերում և ֆիլմերում։ Այսպիսի պատմություններում պրոտագոնիստը գլխավոր դերասանն է։ Իսկ անտագոնիստը այն հերոսն է, որն անընդհատ փորձում է դժվարություններ ստեղծել պրոտագոնիստի համար՝ բացահայտելով իր բնավորության թուլություններն ու առավելությունները։


== Հին Հունաստան ==
Առաջին անգամ կիրառվել է մ․թ․ա․ 534 թվականին ողբերգության մեջ, երբ Աթենքում իր խմբի հետ հանդես եկավ «անտիկ ողբերգության հայր» Թեսպիս։


== Կեղծ պրոտագոնիստ ==
1960 թվականին էկրան բարձրացան «Պսիխո» և «Արկած» ֆիլմերը, որոնք հանդիսատեսին ապշեցրին ֆիլմի սկզբում գլխավոր հերոսի հանկարծակի անհետացմամբ։ Նման կերպարին կարելի է բնորոշել որպես «կեղծ պրոտագոնիստ»։


== Պրոտագոնիստ → անտագոնիստ ==
Պրոտագոնիստի ևս մեկ կերպարանափոխություն (պրոտագոնիստը դառնում է անտագոնիստ) մտածվեց և իրագործվեց «Ամբողջ ծանրությամբ» սերիալում՝ գործադիր պրոդյուսեր Վինս Գիլիգանի կողմից։ Սերիալի գլխավոր հերոսը՝ Ուոլտեր Ուայթը, սովորական դպրոցի ուսուցչից վերածվում է դաժան նարկոբարոնի։ Սցենարիստի պնդմամբ նա պարոն Չիպսին դարձրեց Ալ Կապոնե։


== Տես նաև ==
Անտագոնիստ
Գրական-գեղարվեստական կերպար


== Ծանոթագրություններ ==


== Արտաքին հղումներ ==
Луков Вл. А. Молодой герой в литературе // Знание. Понимание. Умение. — 2005. — № 1. — С. 141—147.
Սպիտակ-վանք

Սպիտակ-վանք, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մատիաս Օլիվերա

Մատիաս Օլիվերա Միրամոնտես (իսպ.՝ Mathías Olivera Miramontes, հոկտեմբերի 31, 1997(1997-10-31), Մոնտեվիդեո, Ուրուգվայ), ուրուգվայցի ֆուտբոլիստ։ «Խետաֆե» ակումբի պաշտպան։


== Ակումբային կարիերա ==
Օլիվերան «Նասոնալ» ակումբի սան է։ 2016 թվականի փետրվարի 13-ին «Ռիվեր Պլեյտա» մայրաքաղաքային ակումբի դեմ մրցախաղում նա նորամուտ է ունեցել Ուրուգվայի ֆուտբոլի առաջնությունում։ Իր առաջին խաղաշրջանում Մատիասը օգնել է  ակումբին հաղթել Ուրուգվայի 2016 թվականի առաջնությունում։ 2017 թվականին նա վարձակալության իրավունքով տեղափոխվել է «Աթենաս» ակումբ։ 2017 թվականի ամռանը Օլիվերան վեցամյա համաձայնագիր է ստորագրել իսպանական «Խետաֆե» ակումբի հետ։ Մատիասը հոկտեմբերի 24-ին Իսպանիայի գավաթում «Դեպորտիվո Ալավես»-ի դեմ խաղում նորամուտ է ունեցել հիմնական կազմում։ Նոյեմբերի 3-ին «Ռեալ Բետիս»-ի դեմ խաղում նորամուտ է ունեցել Լա Լիգայում։ 2018 թվականի ապրիլի 21-ին Մատիասը «Էյբար ՖԱ»-ի դեմ խաղում իր առաջին գոլն խփել «Խետաֆե»-ի կազմում։
2018 թվականին ամռանը Օլիվերան վարձույթի իրավունքով տեղափոխվել է «Ալբասետե» ֆուտբոլային ակումբ։


== Միջազգային կարիերա ==
2017 թվականին Օլիվերան Ուրուգվայի երիտասարդական հավաքականի հետ հաղթել է Էկվադորում Հարավային Ամերիկայի երիտասարդական առաջնությունում։ Մրցաշարւմ խաղացել է Պերուի, Բոլիվիայի, Կոլումբիայի, Բրազիլիայի, Էկվադորի,Վենեսուելայի և Արգենտինայի թիմերի դեմ խաղերում։ Արգենտիայի դեմ խաղում Մատիասը խփել է գոլ։
Նույն թվականին Օլիվերան մասնակցել է Աշխարհի երիտասարդական առաջնությանը Հարավային Կորեայում։ Մրցաշարում խաղացել է Ճապոնիայի, Հարավաֆրիկյան Հանրապետության, Սաուդյան Արաբիայի, Պորտուգալիայի, Վենեսուելայի և երկու անգամ Իտալիայի թիմերի դեմ խաղում։ Ճապոնացիների դեմ խաղում Մատիասը խփել է գոլ։


== Ձեռքբերումներ ==
«Նասոնալ»Ուրուգվայի չեմպիոն՝ 2016Ուրուգվայ (մինչև 20)Հարավային Ամերիկայի ֆուտբոլի երիտասարդական թիմերի չեմպիոն՝ 2017


== Ծանոթագրություններ ==


== Արտաքին հղումներ ==
Статистика на soccerway
Профиль на sports.ru
Статистика на Transfermark
Մատիաս Օլիվերա Ինստագրամում
Մատիաս Օլիվերա Թվիթթերում
Մատիաս Օլիվերա Ֆեյսբուքում
Օսելե (գյուղ, Ուգրանսկի շրջան)

Օսելե (ռուս.՝ Оселье), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յասմինա Ռեզա

Յասմինա Ռեզա (ֆր.՝ Yasmina Reza, մայիսի 1, 1959(1959-05-01)[…], Փարիզ), թատրոնի և կինոյի ֆրանսիացի դերասանուհի, դրամատուրգ 
և արձակագիր։ Նրա պիեսները («Ռեզնիի Աստվածը», «Արվեստ») բեմադրվել են Եվրոպայի և Ամերիկայի շատ թատրոններում։


== Կենսագրություն ==
Ծնվել է հրեաների ընտանիքում։ Հոր ընտանիքը ռուսական ծագմամբ պարսիկ հրեաներ էին, որոնք Հոկտեմբերյան հեղափոխությունից հետո փախել էին Ֆրանսիա։ Հայրը ծնվել է Մոսկվայում, ինժեներ ու ձեռնարկատեր էր։ Մայրը Բուդապեշտի հրեուհի էր, ջութակահարուհի, որը լքել էր Հունգարիան Հունգարիայի Ժողովրդական Հանրապետության կազմավորումից հետո։
18 տարեկանում Յասմինան 2-րդ փորձից ընդունվել է Փարիզի կոնսերվատորիա և գերազանց ավարտել այն։ Պիեսների, ֆիլմերի սցենարների և մի քանի վեպերի հեղինակ է։ 2010 թվականին իր «Իսպանական պիես» դրամայի հիման վրա նկարահանել է «Chicas» ֆիլմը՝ Կարմեն Մաուրայի, Էմմանուել Սենյեի և Անդրե Դյուսոլյեի մասնակցությամբ։
Ամուսնացած է, ունի 2 երեխա։


== Ստեղծագործություններ ==


=== Ֆիլմերի սցենարներ ===
1983 - «À demain», ռեժիսոր՝ Դիդիե Մարտինի (նաև հանդես է եկել ֆիլմում՝ որպես դերասանուհի)
2000 - «Le Pique-nique de Lulu Kreutz», ռեժիսոր՝ Դիդիե Մարտինի
2011 - «Կոտորած», ռեժիսոր՝ Ռոման Պոլանսկի («Սեզար» մրցանակ լավագույն սցենար-ադապտացիայի համար, Իսպանիայի սցենարիստների հանրության մրցանակ լավագույն սցենարի համար)


=== Պիեսներ ===
«Խոսակցություններ հուղարկավորությունից հետո» (1987, Մոլիերի մրցանակ)
«La Traversée de l’hiver» (1989)
«Art» (1994, Մոլիերի մրցանակ, Լոուրենս Օլիվյեի մրցանակ, Թոնի մրցանակ, 1998)
«L’Homme du hasard» (1995)
«Trois Versions de la vie» (2001)
«Իսպանական պիես» (2004)
«Le Dieu du carnage» (2007, Լոուրենս Օլիվյեի մրցանակ, Թոնի մրցանակ, 2009)


=== Պատմվածքներ, վիպակներ, էսսեներ ===
«Hammerklavier» (1997)
«Une désolation» (1999)
«Nulle part» (2005)
«Dans la luge d'Arthur Schopenhauer» (2005)
«L'Aube le Soir ou la Nuit» (2007)


=== Վեպեր ===
«Adam Haberberg», Albin Michel, 2002
«Heureux les heureux», éditions Flammarion, 2013 («Մերի Քլեր» ամսագրի մրցանակ կնոջ գրած վեպի համար, «Լը Մոնդ» ամսագրի գրական մրցանակ)
«Babylone», éditions Flammarion, 2016 (Ռենոդո մրցանակ)


=== Հարցազրույց ===
Das Lachen als Maske des Abgründigen: Gespräche mit Ulrike Schrimpf. Lengwil: Libelle, 2004


== Մրցանակներ և պարգևներ ==
Կաննի կինոփառատոնի ժյուրիի անդամ (1999)
Ֆրանսիական ակադեմիայի մեծ թատերական մրցանակ (2000)
ACE մրցանակ լավագույն պիեսի համար (2010)
«Վաստակի համար» ազգային շքանշանի ասպետ (1998)


== Ծանոթագրություններ ==


== Գրականություն ==
Guénoun D. Avez-vous lu Reza?, Albin Michel, 2005
Herforth M.-F. Erläuterungen zu Yasmina Reza, Kunst (Art). Hollfeld: Bange, 2007
El Gharbi S.  Yasmina Reza ou le théâtre des paradoxes, L'Harmattan, 2010
Giguere A. The Plays of Yasmina Reza on the English and American Stage, McFarland & Co Inc, 2010
Bouchetard A.  Yasmina Reza, le miroir et le masque, Éditions Léo Scheer, 2011
Jaccomard H. Les Fruits de la passion: Le théâtre de Yasmina Reza, Berne, Peter Lang, 2013.


== Արտաքին հղումներ ==
Յասմինա Ռեզան complete-review.com կայքում (անգլ.)
Յասմինա Ռեզա (անգլ.) Internet Broadway Database կայքում
Յասմինա Ռեզա (անգլ.) Internet Movie Database կայքում
493

493 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 493 թվականն է, 
V դարի 93-րդ տարին։


== Դեպքեր ==


== Ծնունդներ ==


== Մահեր ==
Սեպտեմբեր 7 - Սուրբ Սահակ Պարթև, Ամենայն Հայոց կաթողիկոս (ծ. 413)
Յուրկովկա (այլ կիրառումներ)

Յուրկովկա, կարող է վերաբերել՝

Յուրկովկա - գյուղ, Ուկրաինայի Դոնեցկի մարզի Սլավյանսկիում
Յուրկովկա - գյուղ, Ուկրաինայի Վիննիցայի մարզի Տուլչինի շրջանում
Կիրխհայմ Մյունխեն

Կիրխհայմ Մյունխեն (գերմ.՝ Kirchheim bei München), համայնք Գերմանիայում՝ Բավարիա հողում։ Ենթարկվում է Վերին Բավարիա շրջանին։ Գտնվում է Մյունխենի շրջանում։ Բնակչությունը կազմում է 12 463 մարդ (դեկտեմբերի 31, 2010): Զբաղեցնում է 15,51 կմ² մակերես։ Պաշտոնական կոդ՝ 09 1 84 131:


== Ծանոթագրություններ ==


== Արտաքին հղումներ ==
Պաշտոնական կայք
Գեղամ Կադիմյան

Գեղամ Գագիկի Կադիմյանը (հոկտեմբերի 19, 1992(1992-10-19), Արտաշատ, Հայաստան), հայազգի ուկրաինացի ֆուտբոլիստ, Լվովի «Կարպատների» և Հայաստանի հավաքականի ֆուտբոլիստ, հարձակվող։


== Կենսագրություն ==


=== Ակումբային կարիերա ===
Երևանի «Փյունիկի» սան։ Առաջին մարզիչը եղել է Սերժ Սարգսյանը։ 14 տարեկան հասակում տեղափոխվել է Խարկով հորեղբոր մոտ, որտեղ շարունակեց ֆուտբոլիստի կարիերան «Արսենալի» կազմում։ 16 տարեկանում նորամուտը նշեց «Արսենալի» կազմում՝ երկրորդ լիգայում։ Դրանից հետո խարկովյան ակումբը կորցրեց իր նախկին հզորությունը և Կադիմյանը տեղափոխվեց հայկական «Տիտան» ակումբը, որտեղ անցկացրեց 4 մրցաշրջան։ 2013 թվականի ամռանը հրավիրվեց առաջին լիգայի «Սումի» ակումբը։ Առաջին 13 խաղերում փոխարինման դուրս գալով՝ հարձակվողը 6 գոլ խփեց և արդեն կես տարի անց տեղափոխվեց «Գովեռլա»՝ Պրեմիեր լիգայի թիմ։ Առաջին երեք խաղերում խաղալով Գեղամը 3 գոլ խփեց, իսկ բարձրագույն առաջնությունում խաղաց 1 խաղ՝ խարկովյան «Մետալիստի» դեմ 2014 թվականի մարտի 16-ին։
2014 թվականի ամռանը տեղափոխվեց Դոնցեքի «Օլիմպիկ»։ Նոր ակումբում նորամուտը նշեց 2014 թվականի օգոստոսի 3-ին Լուգանի «Զարյա» ակումբի դեմ խաղում։ 2015 թվականի դեկտեմբերի 9-ին հայտնի դարձավ, որ Կադիմյանի պայմանագրի ժամկետը ավարտվել է «Օլիմպիկի» հետ։
2016 թվականի փետրվարին դարձավ Լվովի «Կարպատ» ակումբի ֆուտբոլիստ։ 2016 թվականի մարտի 5-ին նորամուտը նշեց «Կարպատի» կազմում՝ Օդեսայի «Չերնոմորեցայի» դեմ խաղում։


=== Կարիերան հավաքականում ===
2016 թվականի մարտին հրավիրվեց Հայաստանի հավաքական։ Մարտի 25-ին նորամուտը նշեց հավաքականում՝ 68-րդ րոպեին փոխարինման դուրս գալով Մարկոս Պիզելիի փոխարեն։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ռաֆինոզ

Ռաֆինոզ, չվերականգնվող եռշաքար․ կազմված է D-գալակտոզի, D-խաղողաշաքարի, D-պտղաշաքարի մնացորդներից։ Անգույն, ջրում լուծվող նյութ է, հալ․ ջերմաստիճանը՝ 80 °C (պենտահիդրատ) և 119-120 °C (անջուր)։ Տարածված բուսական պահեստային ածխաջրերից է, պարունակվում է շաքարի ճակնդեղում, բամբակենու սերմերում են։ Գալակ-տոզիդազ ֆերմենտը ռաֆինոզը ճեղքում է գալակտոզի և երկշաքար սախարոզի, ինվերտագը՝ պտղաշաքարի և մելիբիոզի։
(8871) Սվանբերգ

(8871) Սվանբերգ (անգլ.՝ Svanberg), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 1-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,052264 ա. մ., առավելագույնը մոտենում է 2,9726 ա. մ. հեռավորության վրա և հեռանում 3,1319 ա. մ.։ Արեգակի շուրջ մեկ ամբողջական պտույտ է կատարում 1947,74 երկրային օրվա ընթացքում, իր ուղեծրով շարժվելով միջինում 0,184829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8871) Սվանբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
XVideos

XVideos՝ պոռնոկայք, որն անվճար հասանելիություն է տրամադրում պոռնոգրաֆիկ նյութերին։ Այն աշխարհում ամենատարածված պոռնոգրաֆիկ կայքն է և զիջում է միայն Pornhub-ին։ Ըստ Alexa-ի՝ կայքը 2013 թվականի սկզբից եղել է համացանցի ամենահայտնի 50 վեբ կայքերից մեկը և ներկայումս ունի ամսական մոտ 350 միլիոն այցելու։


== Գրաքննություն ==
Հնդկաստան
Հնդկական կառավարության կողմից՝ կայքն ավելացվել է 2015 թվականին 857 «պոռնոգրաֆիկ» կայքերի ցանկում, բայց այդ ցանկում եղել են կայքեր, որոնք իրենց մեջ ներառում էին ոչ պոռնոգրաֆիկ նյութեր, ինչպիսին է՝ CollegeHumor-ը։


=== Լիբանան ===
2014 թվականին Լիբանանի հեռահաղորդակցության նախարարը հրամայել է ինտերնետ պրովայդերներին արգելափակել վեց պոռնոգրաֆիկ կայքեր, ներառյալ՝ XVideos-ը։ Որոշ ինտերնետ մատակարարողներ անտեսել են հրամանը, իսկ օրինակ՝ Mobi DSL-ը արգելափակել է այն։


=== Մալայզիա ===
2015 թվականին Մալայզիայի կառավարությունն արգելափակել է xvideos կայքը համաձայն՝ 1998 թվականի կապի և մուլտիմեդիայի մասին օրենքի, որն արգելում է «անպարկեշտ բովանդակության» տարածումը թվային տեսքով։


=== Ֆիլիպիններ ===
2017 թվականի հունվարի 14-ին՝ նախարար Ռոդրիգո Դուտերտեն հրաման է արձակել XVideos կայքի արգելափակման համար։


=== Վենեսուելա ===
2018 թվականի հունիսի 14-ին CANTV հեռուստահաղորդակցման և ինտերնեստ սերվիս ընկերությունը արգելափակել է կայքը, առանց որևէ բացատրություն տալու։


== Ծանոթագրություններ ==
Ստավիշչե (գյուղ, Կամեն-Կաշիրսկիի շրջան)

Անվան այլ կիրառումների համար տե՛ս՝ ՍտավիշչեՍտավիշչե (ուկրաիներեն՝ Ставище), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Ստավիշչե գյուղում բնակվում էր 154 մարդ։ Բնակավայրը զբաղեցնում է 1271 կմ² տարածք։ Բնակչության խտությունը կազմում էր 121,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արևի զավակը (Պոեմ բամբակի մասին)

Արևի զավակը (Պոեմ բամբակի մասին), 1933 թվականին «Հայկինո» ստուդիայում նկարահանված հայկական ֆիլմ։


== Սյուժե ==
Ֆիլմի հերոսը Հայաստանում խորհրդային կարգերի հաստատումից հետո է միայն տեր դառնում իր հողին։


== Դերերում ==
Արամ – Հ. Ստեփանյան
կուլակ – Կ. Գեղամյան
տնօրեն – Կ. Սիմոնյան
գյուղխորհրդի նախագահ – Օրի Բունիաթյան
ծերունի – Գրիգոր Ավետյան
աղջիկ – Մարիկա Չմշկյան
Հրաչյա Ներսիսյան


== Ծանոթագրություններ ==
Ռոնե լ'Օպիտալ

Ռոնե լ'Օպիտալ (ֆր.՝ Rosnay-l'Hôpital), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 221 մարդ, բնակչության խտությունը` 17.72 մարդ/կմ²։ Բնակավայրը զբաղեցնում է 12.47 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 37 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 137 աշխատունակ (15-64 տարեկան)  բնակիչ, որոնցից ակտիվ էին 96-ը, իսկ ոչ ակտիվները` 41։ Ակտիվության ցուցանիշը կազմում է 70,1 %։ 96 աշխատունակ մարդկանցից աշխատել է 79 անձ (48 տղամարդ և 31 կին)։ Գործազուրկ են եղել 17 անձ (5 տղամարդ և 12 կին)։ 41 անաշխատունակներից 22-ը եղել են աշակերտներ կամ ուսանողներ, 7-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոլցա

Սոլցա  (իտալերեն՝ Solza), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 1835 մարդ։ Խտությունը կազմում է 1835 մարդ/կմ²։ Փոստային ինդեքս՝ 24030։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
կայք (իտալ.)(չաշխատող հղում)
Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Քաղաքի վարչակազմ ==
Հեռախոսահամար։ 035 901213
Էլեկտրոնային հասցե։ comune@comune.solza.bg.it
Պաշտոնական կայք։ http://www.comune.solza.bg.it/


== Ծանոթագրություններ ==
Կուլլի (գյուղ, Կեռլա շրջան)

Անվան այլ կիրառումների համար տե՛ս՝ ԿուլլիԿուլլի (էստ․՝ Kulli), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
1670

1670 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1670 թվականն է, 
XVII դարի 70-րդ տարին։


== Դեպքեր ==


== Ծնունդներ ==
Իվան Զարուդնի, ճարտարապետ և նկարիչ
Օգոստոսի 12 - Ստեփանոս Ռոքշա, հայ բառարանագիր, եկեղեցական, մշակութային գործիչ


== Մահեր ==
Ալբարիջ

Ալբարիջ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 29 կմ արևելք՝ Մուշ-Բաղեշ ճանապարհից դեպի ձախ։
XX դարի սկզբին ուներ 15 տուն բնակիչ։
Բնակիչների հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լաբորատորիա

Լաբորատորիա (միջն. լատ.՝ laboratorium, ծագել է լատ.՝ laboro «աշխատում եմ») կամ աշխատանոց — Սարքավորված տարածք, հարմարված հատուկ փորձերի և հետազոտությունների համար (քիմիական, ֆիզիկական, տեխնիկական, մեխանիկական, ֆիզիոլոգիական, հոգեբանական և այլն), սովորաբար բուհերի, գործարանների, դեղատների և այլ հաստատություններին կից։

Սանիտարական աշխատանոց (վերլուծական կամ սանիտարական կայաններ) — Հիմնարկ, որը զբաղվում է տարատեսակ ուտելիքների, համային նյութերի և այլ սպառողական ապրանքների հետազոտությամբ, նրանց լավորակությունը և սանիտարական նորմերին համապատասխանությունը որոշելու նպատակով։Սանիտարական և վերահսկողական կայանների տնօրինումը կատարվում է դեղագործների կամ քիմիկոսների կողմից։

Թռչող աշխատանոց — ինքնաթիռ կամ թռչող սարք, որի վրա իրական թռիչքի պայմաններում փորձարկվում են շարժիչները, սարքերը, կառուցվածքի տարրերը և այլն։
Փորձարարական աշխատանոց (փորձարարական կենտրոն) — աշխատանոց, որը հավատարմագրված է փորձարկումներ կատարել  տվյալ հավաստագրական համակարգերի պահանջներին համապատասխությունը որոշելու նպատակով :
Ջակոմո Մանցու

Ջակոմո Մանցու (իտալերեն՝ Giacomo Manzù, դեկտեմբերի 22, 1908(1908-12-22)[…], Բերգամո, Լոմբարդիա, Իտալիայի թագավորություն - հունվարի 17, 1991(1991-01-17)[…], Հռոմ, Իտալիա), իտալացի քանդակագործ։


== Գործունեություն ==
1930-ական թթ. Միլանում հարել է հակաֆաշիստ-նկարիչների խմբին։ Խաչելություն և խաչից իջեցնելու տեսարաններ պատկերող «նույն թեմայով վարիացիաներ» ռելիեֆների շարքով Մանցուն բողոքել է ֆաշիզմի գազանությունների դեմ («Խաչելություն գեներալի ներկայությամբ», 1942, հեղինակի սեփականություն)։ «Կարդինալներ» արձանաշարում ձգտել է բացահայտել կաթոլիկ եկեղեցու դերը ժամանակակից աշխարհում («Մեծ կարդինալ», 1955, ժամանակակից արվեստի միջազգային պատկերասրահ, Վենետիկ)։ 1950-ական թթ. ստեղծել է կնոջ գեղեցկության ընդհանրական կերպարն արտահայտող աշխատանքներ։ Զալցբուրգի տաճարի (1955-58) և Ռոտերդամի Սինտ-Լաուրենսկերկ եկեղեցու (1966-1968) բրոնզյա դռներում, Հռոմի Սբ. Պետրոսի տաճարի «Մահվան դարպասներ»-ում (1947-1964) կրոնական, պատմախորհրդանշական և ժանրային մոտիվների համարձակ զուգորդմամբ արտահայտվել է Մանցուի կենսական և գեղարվեստական նպատակադրումը՝ պայքարը բռնության դեմ մարդու ազատության համար։ 1969-1970 թվականներին Կապրի կղզում ստեղծել է Վլադիմիր Իլյիչ Լենինին նվիրված մարմարյա մոնումենտ։ Մանցուն նաև գեղանկարիչ է, բնանկարիչ և նկարազարդող։ Արժանացել է «Ժողովուրդների միջև խաղաղության ամրապնդման համար» միջազգային լենինյան մրցանակի (1966)։ ԽՍՀՄ գեղարվեստի ակադեմիայի պատվավոր անդամ է (1967)։


== Պատկերասրահ ==

		


== Ծանոթագրություններ ==
Չերետո Լանգե

Չերետո Լանգե (իտալերեն՝ Cerretto Langhe), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 474 մարդ (2008 թվականի տվյալներով)։ Բնակչության խտությունը՝ 47 մարդ/կմ²։ Տարածքը՝ 10 կմ²։ Փոստային ինդեկս՝ 12050։ Հեռախոսային կոդ՝ 0173։


== Ժողովրդագրություն ==
Բնակչության թվաքանակի փոփոխությունները.


== Վարչակազմ ==
Հեռախոս՝ 0173 520264
Էլեկտրոնային փոստ՝ infocomune@cerretto-langhe.com
Պաշտոնական էջ՝ http://www.cerretto-langhe.com/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (իտալ.)
Բարի (Դիարբեքիրի գավառ)

Անվան այլ կիրառումների համար տե՛ս՝ Բարի (այլ կիրառումներ)Բարի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դեյվիս շրջան (Միսսուրի)

Անվան այլ կիրառումների համար տե՛ս՝ Դեյվիս շրջան (այլ կիրառումներ)Դեյվիս շրջան (անգլ.՝ Daviess County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.469 կմ² է, բնակչությունը՝ 8.433 մարդ (2010 թ. տվյալներով)։ Շրջկենտրոնն է Գալատին բնակավայրը։ Կազմավորվել է 1836 թ.։
Մագդալինովկայի շրջան

Մագդալինովկայի շրջան (ուկրաիներեն՝ Магдалинівський район), շրջան Ուկրաինայի Դնեպրոպետրովսկի մարզում։
Ստեղծվել է 1923 թվականին։ Վարչական կենտրոնը՝ Մագդալինովկա։


== Աշխարհագրություն ==
Շրջանի տարածքի մակերեսը կազմում է 1600 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 37606 մարդ։ Բնակչության խտությունը կազմում էր 23,5 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
(894) Էրդա

(894) Էրդա (անգլ.՝ Erda), աստերոիդ աստերոիդների հիմնական գոտում։ Հայտնաբերվել է 1918 թվականի հունիսի 4-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,115902 ա. մ., առավելագույնը մոտենում է 2,7601 ա. մ. հեռավորության վրա և հեռանում 3,4717 ա. մ.։ Արեգակի շուրջ մեկ ամբողջական պտույտ է կատարում 2008,97 երկրային օրվա ընթացքում, իր ուղեծրով շարժվելով միջինում 0,179196 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(894) Էրդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զեյվանգ

Զեյվանգ (հոլ.՝ Zeevang ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 38,19 կմ² է, բնակչությունը՝ 6.315 (2011 թ.)։ Մեկ շնչի տարեկան միջին եկամուտը 14.200 եվրո է։
Աստերոիդների ցանկ (135201-135300)

Աստերոիդների ցանկ (135101-135200)  • Աստերոիդների ցանկ  • Աստերոիդների ցանկ (135301-135400)
 Աստերոիդների ցանկ (135101-135200)  • Աստերոիդների ցանկ  • Աստերոիդների ցանկ (135301-135400)
Կուզմինսկոե (գյուղ, Վիբորգսկի շրջան)

Անվան այլ կիրառումների համար տե՛ս՝ ԿուզմինսկոեԿուզմինսկոե (ռուս.՝ Кузьминское), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 72 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամենսկի գյուղական խորհուրդ (Լեբեդինսկի շրջան)

Անվան այլ կիրառումների համար տե՛ս՝ Կամենսկի գյուղական խորհուրդ (այլ կիրառումներ)Կամենսկի գյուղական խորհուրդ  (ուկրաիներեն՝ Кам'янська сільська рада), Ուկրաինայի Սումիի մարզի Լեբեդինսկի շրջանում։
2001 թվականի տվյալներով Կամենսկի գյուղական խորհրդում բնակվում էր 1076 մարդ։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Animalизм

Animalизм, Animal ДжаZ խմբի առաջին ստուդիային ալբոմը, թողարկվել է 2002 թվականին։


== Ալբոմի մասին ==
Ալբոմի ձայնագրման մասնակիցներն էին Ալեքսանդր Կրասովիցկին վոկալ, Իգոր Բուլիգին բաս, Եվգենի Րյախովսկի կիթառ, բեք վոկալ 7 ստեղծագործություններում, Բորիս Գոլոդեց ստեղնաշարային, Սերգեյ Եգորով թմբուկներ, Միլա թավջութակ, Յուրի Սմիրնով ձայնագրություն, բեք վոկալ, Անդրեյ Զայցև մենեջմենթ։


== Երգերի ցանկ ==


== Ծանոթագրություններ ==


== Արտաքին հղումներ ==
Animalизм на discogs.com
Михалыч - об альбоме "Animalизм" в журнале FuZZ (N 2, 2003 год) Archived 2011-11-17 at the Wayback Machine.
Թիվ 1344 չվերթի աղետ

Թիվ 1344 չվերթի աղետ, ավիացիոն աղետ, որը տեղի է ունեցել 2020 թվականի օգոստոսի 7-ին։  Boeing 737-800 ինքնաթիռը Դուբայի միջազգային օդանավակայանից կատարում էր միջազգային չվերթ դեպի Կոժիկոդայի Կալիկուտ միջազգային օդանավակայան։ Ինքնաթիռը վայրէջք կատարելիս դուրս է եկել թռիչքուղուց, այնուհետև երկու մասի բաժանվել։ Ինքնաթիռում գտնվող 185 ուղևորներից և անձնակազմի վեց անձնակազմից (ինքնաթիռում գտնվել է 191 մարդ) զոհվել է տասնյոթ մարդ, այդ թվում և օդաչուները։


== Ինքնաթիռ և աշխատակազմ ==
Ինքնաթիռի առաջին թռիչքը տեղի է ունեցել 2006 թվականի նոյեմբերի 15-ին։ Ինքնաթիռով հրամանատարն եղել է կապիտան Դիպակ Վասանտ Սաթենը, որը հնդկական ռազմաօդային ուժերի փորձարկող օդաչու է եղել նախքան Air India Express-ը, իսկ երկրորդ օդաչուն եղել է կապիտան Աքիլեշ Կումարը։


== Թռիչք ==
Ինքնաթիռը թռել է E6 դիրքից՝ Դուբայի միջազգային օդանավակայանում 30R թռիչքուղուց 2020 թվականի օգոստոսի 7-ին, ժամը 14:14-ին UTC+4 (2020 թվականի օգոստոսի 7-ին, 10:14 UTC) և պետք է ժամաներ Կոժիկոդայի Կալիկուտ միջազգային օդանավակայան, Կերալա նահանգ, ժամը 19:40-ին (2020 թվականի օգոստոսի 7-ին, 14:10 UTC)՝ որպես հայրենադարձության չվերթ այն մարդկանց համար, ովքեր արտասահմանում մնացել էին COVID-19 համավարակի պատճառով։


== Զոհեր ==
Անձնակազմի յոթ անդամներից բացի, վթարի պահին ինքնաթիռում ընդհանուր առմամբ եղել է 189 ուղևոր, անձնակազմի 5 անդամ և օդաչուների խցիկի անձնակազմի 2 անդամ։ Երկու օդաչուներն և ևս առնվազն 16 մարդ զոհվել են, 137-ը՝ վիրավորվել, որոնցից 15-ը գտնվում են ծայրահեղ ծանր վիճակում։


== Փրկարարական գործողություններ ==
Նախնական փրկարարական գործողությունների իրականացման համար դեպքի վայր են ժամանել տեղի ոստիկանությունն ու հրշեջները։ Ներքին գործերի նախարար Ամիտ Շահը  հանձնարարությամբ դեպքի վայր են ժամանել նաև Տարերային Աղետներին Արձագանքման Ազգային Ուժերը։ Զոհերը բուժվում են Կալիկուտի տարբեր հիվանդանոցներում։ 


== Հետաքննություն ==
Քաղաքացիական ավիացիայի գլխավոր տնօրինությունը հետաքննություն  է սկսել դեպքի կապակցությամբ։ Հետաքննություն կանցկացնի նաև Ինքնաթիռի պատահարների հետաքննության բյուրոն։ Հաջորդ օրը վերականգնվել է օդաչուի խցիկների ձայնագրիչը (CVR) և թռիչքի տվյալների գրանցիչը (FDR):


== Տես նաև ==
A320-ի ավիավթար Սան Պաուլոյում
A340-ի ավիավթար Տորոնտոյում


== Ծանոթագրություններ ==
Գրիգորովկա (գյուղ, Նովի Բուգի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Գրիգորովկա գյուղում բնակվում էր 173 մարդ։ Բնակավայրը զբաղեցնում է 0,64 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օդիսեյ Դիմիտրիադի

Դմիտրիադի Օդիսեյ Աքիլլեսի (վրաց.՝ ოდისეი დიმიტრიადი, հուլիսի 7, 1908(1908-07-07), Բաթում, Ռուսական կայսրություն - ապրիլի 28, 2005(2005-04-28), Թբիլիսի, Վրաստան), վրաց խորհրդային դիրիժոր, ԽՍՀՄ ժողովրդական արտիստ (1958)։


== Կենսագրություն ==
Ավարտել է Թբիլիսիի (1930) և Լենինգրադի (1936) կոնսերվատորիաները։
1947-1952 թվականներին եղել է Վրացական ԽՍՀ սիմֆոնիկ նվագախմբի, 1952-1965 թվականներին՝ Վրացական օպերայի և բալետի թատրոնի գլխավոր դիրիժոր, 1965 թվականից՝ Մոսկվայի Մեծ թատրոնի դիրիժոր։
Վրացական օպերայի և բալետի թատրոնում մասնակցել է օպերաների բեմադրություններին։ Համերգներում (Մոսկվա, Լենինգրադ, Երևան և այլուր) կատարել է նաև Ալեքսանդր Սպենդիարյանի, Սերգեյ Բալասանյանի, Էդվարդ Միրզոյանի, Ալեքսանդր Հարությունյանի, Ղազարոս Սարյանի գործերը։


== Ծանոթագրություններ ==
54 (թիվ)

54 (հիսունչորս), բնական թիվ է

Հարշադի թիվ է


== Աստղագիտության մեջ ==
54 կարգային թիվն է կրում Ալեքսանդրա աստերոիդը


== Քիմիայում ==
54-ը Քսենոնի ատոմային թիվն է


== Այլ բնագավառներում ==
54-ը Ֆրանսիայի Մյորթ-է-Մոզել դեպարտամենտի կարգային թիվն է


== Տե'ս նաև` ==
54-րդ հարավային զուգահեռական
54-րդ հյուսիսային զուգահեռական
Կոպաբորբ

Կոպաբորբ, բլևֆարիտ (հունարեն՝ βλεφαρίζ-կոպ), կոպեզրերի բորբոքում։ Շատ տարածված, հաճախ՝ երկարատև և չընդհատվող ընթացքով հիվանդություն։ Մեծ մասամբ առաջանում է ոչ լիարժեք սնման, տուբերկուլոզա-ալերգիական հիվանդությունների, նյութափոխանակության խանգարումների, հեռատեսության և աչքի աստիգմատիզմի դեպքերում։ Տարբերում են հասարակ (թեփոտվող), խոցային և անկյունային կոպաբորբեր։
Հասարակ կոպաբորբը բնորոշվում է կոպեզրերի կարմրությամբ և այտուցով, թարթիչների հիմքում թեփիկների առաջացմամբ։
Խոցային կոպաբորբի դեպքում կոպեզրերին առաջանում են բավականին պինդ կեղևներ, որոնք հեռացնելիս առաջանում են արյունահոսող թարախային խոցիկներ։ Անկյունային կոպաբորբը աչքի շաղկապենաբորբի բարդություն է։


== Բուժումը ==
Հիմնական պատճառի վերացում։ Կոպեզրերի մշակում դաբաղող և վարակազերծող միջոցներով։


== Ծանոթագրություններ ==
Հայնրիխսթալ

Հայնրիխսթալ  (գերմ.՝ Heinrichsthal), կոմունա Գերմանիայի Բավարիա երկրամասում։
Ենթարկվում է Ստոին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 869 մարդ (ըստ 2010 թվականի դեկտեմբերի 31-ի)։ Տարածքը կազմում է 4,52 կմ²։ Պաշտոնական կոդ՝ 09 6 71 128։
Կոմունան ներառում է 4 գյուղական շրջան։


== Ծանոթագրություններ ==


== Արտաքին հղումներ ==
Պաշտոնական էջ
Պեսոչին (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՊեսոչինՊեսոչին (ուկրաիներեն՝ Пісочин), քաղաքատիպ ավան Ուկրաինայի Խարկովի մարզի Խարկովի շրջանում։ Հիմնադրվել է 1732 թվականին։
2001 թվականի տվյալներով Պեսոչին քաղաքատիպ ավանում բնակվում էր 17 801 մարդ։ Բնակավայրը զբաղեցնում է 8,06 կմ² տարածք։ Բնակչության խտությունը կազմում էր 2208,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դալնի (Պրոլետարսկի շրջան)

Անվան այլ կիրառումների համար տե՛ս՝ Դալնի (այլ կիրառումներ)Դալնի (ռուս.՝ Дальний), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Դալնենսկի գյուղական համայնքի վարչական կենտրոնն է։
Քաուֆերինգ

Քաուֆերինգ  (գերմ.՝ Kaufering), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 9890 մարդ է (2010 թվականի դեկտեմբերի 31–ի տվյալներով.)։ Զբաղեցնում է 17,70 կմ² տարածք։ Պաշտոնական կոդ՝ 09 1 81 128։
Կոմունան բաժանված է երեք գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Կուռսի (գյուղ, Կուուսալու շրջան)

Անվան այլ կիրառումների համար տե՛ս՝ ԿուռսիԿուռսի (էստ․՝ Kursi), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հադրութի ձորակի հուշարձաններ

Հադրութի ձորակի հուշարձաններ, հեթանոսական, վաղ քրիստոնեական և միջնադարյան շրջաններում կառուցված եկեղեցիների խումբ։ 


== Ստուգաբանություն ==
Հադրութ անվանումը մնացել է հին արշավանքների ժամանակից, այն պարսկերեն բառ է և նշանակում է միջագետ (բառացիորեն՝ երկու գետերի միջև)։ Հին Հադրութի երկու կողմերով գետակներ են հոսել։ Այժմյան Հադրութը ընդարձակվել է արևելյան և արևմտյան մասերից։ 


== Պատմություն ==
Հադրութի հիմնադրման ժամանակը հայտնի չէ, սակայն նախկին շրջկենտրոնի արևելյան մասում կա հին գերեզմանատուն՝ ավերակ եկեղեցիով։ Գերեզմանաքարերի մեծ մասի վրա արձանագրություններ և քանդակներ չկան, սակայն երկուսի վրա կան խաչանշաններ։ Բնակիչներն այդ գերեզմանատունը անվանում են «Հին հանգստարան» կամ «Կռապաշտի հանգստարան»։ Այդ տեղանքը կոչվում է «Ղալին բանդ» (Բերդի մուտք), իսկ դրանից 1.5 կմ հարավ գտնվում են «Ծծախաչ ղալայ» անունով բերդի ավերակները։ 
Խոր աղբյուրի մոտ՝ Հադրութի կենտրոնում, մի չինարի կա, որն ունի 23 մ շրջանագիծ և 800 տարվա պատմություն։ Գտնվում է բնակիչների ուշադրության կենտրոնում, քանի որ այդ ծառը նախկինում նաև սրբավայր է եղել։ 
Վանք գյուղի հյուսիսարևելյան շրջանում՝ բլրի վրա, գտնվում է Սպիտակ Խաչ վանքը։ 
Հադրութից հարավ գտնվում է Մինա֊Խորեն սրբավայրը։ Մինան և Խորենը եղբայրներ են եղել, և նրանց նահատակության տեղում սրբավայր է կառուցվել, որն այժմ կիսավեր վիճակում է։ 
Հադրութի պատմական տարածքի կենտրոնում գտնվում է 1621 թվականին կառուցված Շախկախի վանք եկեղեցին։ Եկեղեցու միակ դուռը բացվում է արևմուտքից, ունի չորս պատուհան։ Եկեղեցին ունի մի շարք արձանագրություններ․
«Երկիր Դիզակալ եւ զեաւղս Հադրութի յանապատս որ կոչի Շախկախ է ընդ հովանեաւ սուրբ Աստուածածնիս ի հայրապետութիւն Տափթ կաթողիկոսին եւ ի սուրբ անապատիս առաջնորդութիւն Հովհաննէս էպիսկոպոսէս եւ իշխանությիւնս Խոտայպանդին դառն եւ դժուարին ժամանակիս»։ Ապա « Աւետարան գրեալ ի թվ․ ՈՃԻԲ յերկիրն Դիզակոյ ի գիւղս Դաք ընդ հովանեաւ սուրբ եւ նշանաւոր տեղւոջ, որ կոչի Շախկախ եւ այն միաբանիցս Յակոբ եպիսկոպոսին եւ տէր Մկրտչին, տէր Բարսըղին գրոց աշակերտ Սաղաթին»։ 
Արցախցիները հոգացել են իրենց երկրի հարավային, ռազմավարական նշանակություն ունեցող սահմանները ամուր պահելու մասին։ Դրանք կարևոր նշանակություն են ունեցել թշնամիներին դիմագրավելու գործում։ Սակայն 15-16-րդ դարերում պարսիկները և օսմանյան թուրքերը ավերել են միջնադարյան հուշարձանները և շեն գյուղերը։
Ներկայիս հուշարձանները մելիքների տիրապետության տակ գտնված ժամանակվա համեմատ շատ չնչին մաս են կազմում։ 
19-րդ դարում կազմավորվել է Հադրութի ներկայիս տարածքի հատակագիծը, որի շնորհիվ հստակ տեսանելի է ավանի հին հատվածը։ Այդ շրջանում Հադրութն ունեցել է 2795 բնակիչ, 6 արվեստանոց, 2 գործարան, շուրջ 300 արհեստավոր։ 
Հադրութի մետաքսը ներկայացվել է համաշխարհային մի շարք ցուցահանդեսներում։ 1882 թվականին Մոսկվայում կազմակերպված տոնավաճառում մետաքսն արժանացել է բրոնզե մեդալի, իսկ 1883 թվականին՝ ԱՄՆի Ֆիլադելֆիա քաղաքում՝ ոսկե մեդալի։ Հադրութի մետաքսից են պատրաստվել Փարիզի Ելիսեյան պալատների վարագույրները։


== Ծանոթագրություններ ==
(4366) Վենիկագան

(4366) Վենիկագան (անգլ.՝ Venikagan), աստերոիդ աստերոիդների հիմնական գոտում։ Հայտնաբերվել է 1979 թվականի դեկտեմբերի 24-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,160292 ա. մ., առավելագույնը մոտենում է 2,7132 ա. մ. հեռավորության վրա և հեռանում 3,6074 ա. մ.։ Արեգակի շուրջ մեկ ամբողջական պտույտ է կատարում 2052,06 երկրային օրվա ընթացքում, իր ուղեծրով շարժվելով միջինում 0,175434 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4366) Վենիկագան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(141) Լյումեն

(141) Լյումեն (անգլ.՝ Lumen), աստերոիդ աստերոիդների հիմնական գոտում։ Հայտնաբերվել է 1875 թվականի հունվարի 13-ին Պոլ Անրիի կողմից Փարիզում։
Միջին հեռավորությունը Արեգակից կազմում է 2,665911 ա. մ., առավելագույնը մոտենում է 2,0982 ա. մ. հեռավորության վրա և հեռանում 3,2336 ա. մ., իսկ Երկրի ուղեծրին Լյումեն աստերոիդը նվազագույնը մոտենում է 1,1246 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1589,89 երկրային օրվա ընթացքում, իր ուղեծրով շարժվելով միջինում 0,226431 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,89° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Լյումեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոլոկոլամսկի շրջան

Վոլոկոլամսկի շրջան (ռուս.՝ Волоколамский район), մունիցիպալ շրջան Ռուսաստանի Դաշնության Մոսկվայի մարզում։
Ստեղծվել է 1929 թվականին։ Վարչական կենտրոնը՝ Վոլոկոլամսկ։


== Աշխարհագրություն ==
Շրջանի տարածքի մակերեսը կազմում է 1671 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 55594 մարդ։ Բնակչության խտությունը կազմում էր 33,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռեակտիվ շարժման լաբորատորիա

Ռեակտիվ Շարժման Լաբորատորիա (անգլ.՝ Jet Propulsion Laboratory (JPL)), հապավումը՝ ՌՇԼ, պետության կողմից ֆինանսավորվող գիտա-հետազոտական կենտրոն է ԱՄՆ-ում, ՆԱՍԱ-ի փորձարարական կենտրոն է։ ՌՇԼ-ն գտնվում է Միացյալ Նահանգների Կալիֆորնիա նահանգի Փասադենա քաղաքում?
ՌՇԼ-ն կառավարվում է նրան մոտ գտնվող Կալիֆորնիայի տեխնոլոգիական ինստիտուտի կողմից Օդագնացության և տիեզերական տարածության հետազոտությունների ազգային վարչության ենթակայության տակ։ Լաբորատորիայի հիմնական գործունեության նպատակն է ռոբոտացված տիեզերական սարքերի նախագծումն ու շահագործումը, այն նաև իրականացնում է Երկրի ուղեծրում կատարվող հետազոտություններ և աստղագիտական դիտարկումներ։ Կազմակերպությունը նույնպես պատասխանատու է ՆԱՍԱ-ի «Խորը տիեզերքի ցանց» ծրագրի իրականացման համար։
Լաբորատորիայի այս պահին իրականացվող խոշոր ծրագրերից են՝ Մարսի գիտական լաբորատորիա, Կասինի-Հյուգենս, Դաուն, Ջունո առաքելությունները, ինչպես նաև Միջուկային սպեկտրոսկոպիկ աստղադիտակների խումբ (NuSTAR) և Սպիտզեր աստղադիտակները։


== Տես նաև ==
Ռեակտիվ Շարժման Լաբորատորիայի Գիտական Բաժին
Մարսագնաց
ՆԱՍԱ


== Արտաքին հղումներ ==
www.jpl.nasa.gov Ռեակտիվ շարժման լաբորատորիա. պաշտոնական կայք
Ռեպո (գյուղ, Վիռու շրջան)

Ռեպո (էստ․՝ Räpo), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օյաեեռսե

Օյաեեռսե (էստ․՝ Ojaäärse), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)